
DRAUDIMO PASLAUGOS (STUDENTŲ APRAUDIMAS) 

TECHNINĖ SPECIFIKACIJA


1. Draudimo objektas 
Studentai, priimti į Erasmus Mundus jungtinę magistrantūros studijų programą „Choreomundus – Erasmus Mundus šokio ir judesio kaip praktinių žinių ir paveldo magistrantūra“, vykdomą keturių partnerinių universitetų konsorciumo: Vytauto Didžiojo universitetas (VDU, Kaunas, Lietuva), Atėnų nacionalinis ir Kapodistrijos universitetas (NKUA), Klermono Overnės universitetas (UCA, Klermon-Feranas, Prancūzija) ir Roehamptono universitetas (RU, Londonas).

2. Draudimo pirkėjas
Studentų draudimo paslaugas organizuoja ir perka Vytauto Didžiojo universitetas, kaip projekto koordinatorius.

3. Draudimo reikalavimai
Draudimas atitinka Europos švietimo ir kultūros vykdomosios agentūros (EACEA) nustatytus minimalius Erasmus Mundus sveikatos ir nelaimingų atsitikimų draudimo reikalavimus nurodytus projekto finansinėje sutartyje (išvardinti 3.2 punkte).
Konkrečias draudimo sumas, draudimo apsaugos limitus, draudžiamuosius ir nedraudžiamuosius įvykius tiekėjai nustato vadovaudamiesi savo taikomomis draudimo taisyklėmis ir draudimo produktais, užtikrindami, kad siūloma draudimo apsauga apimtų visus techninėje specifikacijoje nurodytus reikalavimus. Tiekėjai kartu su pasiūlymu turi pateikti taikomas draudimo taisykles ar kitus dokumentus, leidžiančius įvertinti siūlomos draudimo apsaugos atitiktį techninėje specifikacijoje nustatytiems reikalavimams.

3.1. Draudimo galiojimas
Draudimo apsauga turi galioti nuo studento kelionės pradžios, skirtos atvykti į studijas (ne anksčiau kaip prieš 2 mėnesius iki studijų pradžios), ir ne trumpiau kaip 2 mėnesius po studijų pabaigos (jei studentas neišvyksta anksčiau).

3.2. Draudimo apimtis
Draudimas turi apimti ligą, nėštumą, gimdymą ir nelaimingus atsitikimus, įskaitant:
- tiesioginį ligoninės išlaidų apmokėjimą;
- ambulatorinio gydymo ir kitų medicininių išlaidų kompensavimą;
- 100 % gydytojų konsultacijų, vaistų, tyrimų ir analizių, paskirtų gydytojo, skubios odontologinės pagalbos po nelaimingo atsitikimo, visų ligoninės ir chirurginių išlaidų (įskaitant avansinius mokėjimus), repatriacijos sunkios ligos ar nelaimingo atsitikimo atveju padengimą;
- skubios odontologinės pagalbos (nesusijusios su nelaimingu atsitikimu) išlaidas iki 250 EUR per metus;
- laikinuosius ir nelėtinius psichikos sutrikimus;
- nėštumą, jei jis yra trumpesnis nei 6 mėnesiai išvykimo iš kilmės šalies dalyvauti programoje metu;
- mirties atvejus (apimant visus atvejus, įskaitant savižudybę), įskaitant:
· palaikų transportavimą į šeimos pasirinktą vietą;
· laidojimo ir palaikų paruošimo išlaidas;
· karsto išlaidas;
- nuolatinį neįgalumą (dalinį arba visišką) dėl nelaimingo atsitikimo;
- civilinę atsakomybę tretiesiems asmenims dėl fizinės ar materialinės žalos pagal taikomą teisę;
- asmeninių daiktų vagystę ar praradimą, įskaitant:
· asmens dokumentus;
· kelionės bilietus;
· bagažą.
Draudimas turi:
- galioti visą studijų laikotarpį, įskaitant mobilumo laikotarpius ir su studijomis susijusias keliones visame pasaulyje;
- sudaryti galimybę studentų šeimos nariams savomis lėšomis sudaryti analogišką draudimo sutartį, nepriklausomai nuo jų amžiaus;
- teikti pagalbą studentams administracinėse procedūrose (įskaitant vizų formalumus);
- užtikrinti mobilumo deklaracijos „Portal Continuous Reporting“ sistemoje reguliarinį atnaujinimą;
- užtikrinti studentų informavimą apie jų asmens duomenų tvarkymą.

4. Papildomi reikalavimai:
· 24/7 daugiakalbė pagalba studentams;
· patogi naudotojo internetinė paskyra draudimo sudarymui universiteto vardu.

5. Draudimo laikotarpis
2026 m. rugsėjo 1 d. – 2028 m. rugpjūčio 31 d.

6. Reikalavimai “Žaliąjam pirkimui”
Pirkimas vykdomas vadovaujantis Lietuvos Respublikos aplinkos ministro 2022 m. gruodžio 13 d. įsakymo Nr. D1-401 „Dėl Lietuvos Respublikos aplinkos ministro 2011 m. birželio 28 d. įsakymo Nr. D1-508 „Dėl Produktų, kurių viešiesiems pirkimams ir pirkimams taikytini Aplinkos apsaugos kriterijai, sąrašo, Aplinkos apsaugos kriterijų ir aplinkos apsaugos kriterijų, kuriuos perkančiosios organizacijos ir perkantieji subjektai turi taikyti pirkdami prekes, paslaugas ar darbus, taikymo tvarkos aprašo patvirtinimo“ pakeitimo“ 4 punkto 4.4.3. papunkčiu:  
	Eil. Nr.
	Reikalavimas
	Atitiktį įrodantys dokumentai

	1.
	Vadovaujantis 4.4.3 p. pirkimas laikomas žaliuoju, kadangi:
perkama tik nematerialaus pobūdžio (intelektinė) ar kitokia paslauga, nesusijusi su materialaus objekto sukūrimu, kurios teikimo metu nėra numatomas reikšmingas neigiamas poveikis aplinkai, nesukuriamas taršos šaltinis ir negeneruojamos atliekos (draudimo paslaugos).
	Pirkimas laikomas žaliu dėl Pirkimo objekto pobūdžio, papildomų dokumentų pateikti nereikalaujama.



4.4.4. punkto 4.4.4.1. papunkčiu (prekei pagaminti ir (ar) tiekti, paslaugai teikti ar darbams atlikti sunaudojama mažiau gamtos išteklių ir (ar) sudėtyje yra pakartotinai panaudotų ir (ar) perdirbtų medžiagų),, vykdant pirkimo sutartį tiekėjas turi laikytis šio aplinkosaugos reikalavimo: siekti mažinti popieriaus sunaudojimą, atsisakyti nebūtino dokumentų kopijavimo ir spausdinimo, rengiama dokumentacija, kiek tai įmanoma, Užsakovui turi būti pateikta elektroniniu formatu, o dokumentacija, kuri turi būti pasirašoma, pasirašoma elektroniniu parašu. Esant būtinybei spausdinti, naudojamas perdirbtas popierius, kuris atitinka žaliojo pirkimo reikalavimus, patvirtintus Tvarkos aprašo 2 priedo 1 skyriuje „Popierius ir jo gaminiai“ išdėstytus minimalius aplinkos apsaugos kriterijus.

